# Dialoger

Dette afsnit beskriver &krita;'s dialogvinduer.

## Dialoger til at arbejde med billeder

### Dialogen Farveområde

Dialogen Farveområde Dialogen Farveområde

Dialogen Farveområde

Her kan du oprette en markering baseret på billedpunkternes farveværdier. Vælg hvilket farveområde du vil markere i dropned-feltet. Billedpunkter markeres ifølge deres farveværdi på skalaen (f.eks. ville et helt gult billedpunkt få maksimal points på rød, grøn og gul skala). Hvis du markerer feltet Invertér, markeres billedpunkter mere hvis de har en lavere værdi i området. Du kan vælge om nuværende markering skal tilføjes eller subtraheres fra farveområdemarkeringen ved at klikke i de respektive tilvalg: Tilføj til nuværende markering eller Fjern fra nuværende markering. Vælg Markér for virkelig at udføre markeringen, eller Afmarkér for at fjerne billedpunkterne fra markeringen.

### Dialogen Konvertér billedtype

Dialogen Konvertér billedtype Dialogen Konvertér billedtype

Dialogen Konvertér billedtype

Denne dialog lader dig konvertere billedet fra et farverum til et andet. Målets farverum og Målets ICM-profil bruges til at indstille hvilket farverum og hvilken profil som billedet vil blive konverteret til. Du kan påvirke hvordan konverteringen gøres med Gengivningstilvalg.

Med Perceptuel konvertering, afbildes kildens farverum lineært på resultatets farverum. Hvis resultatets farverum accepterer et mindre toneomfang end kilden, kan forskydninger opstå eftersom omfanget komprimeres. Relativ farvetilstand konverterer hver farve til den nærmeste farve i resultatets farverum. Det kan betyde at et vist toneomfang afbildes på en farve i resultatets farverum. Farvemætning betyder at helt mættede farver vil forblive helt mættede, selvom det betyder at selve farven ændres. Ved konvertering med Absolut farvetilstand bruges samme metode som med Relativ farvetilstand, men farverummets hvidpunkt (værdien som angiver hvid farve) ændres ikke til at passe i det nye farverum, hvilket kan føre til uønskede ændringer af farver der ligger nær ved hinanden.

### Dialogen Billedegenskaber

Dialogen Billedegenskaber Dialogen Billedegenskaber

Dialogen Billedegenskaber

Med denne dialog kan du ændre et antal billedegenskaber. For det første, billedets Navn. Hvis du ikke tidligere har indstillet et navn (hvilket også kan gøres når billedet oprettes), har den et standardnavn såsom Billede1. Derefter kan du indstille dets størrelse (som bestemmes af Bredde og Højde i billedpunkter og Opløsningen i punkter/tomme) og den farveprofil som skal bruges (Profil). Endelig kan du udfylde feltet Beskrivelse med eventuel information du vil tilføje til billedet.

### Dialogen Billedstørrelse

Dialogen Billedstørrelse Dialogen Billedstørrelse

Dialogen Billedstørrelse

Denne dialog lader dig ændre størrelse på billedet. I den øverste del kan du vælge måden som billedets størrelse ændres. Hvis du vælger Ændr størrelse, ændres billedet størrelse men dets lag (som indeholder det egentlige indholdet) ændres ikke. Hvis du altså fordobler billedets højde og bredde, optager originalbilledet øverste venstre fjerdedel i det nye billede. Når du mindsker billedets størrelse strækkes billedlaget ud udenfor billedkanten, hvis du ikke vælger Beskær lag ved ændring af billedstørrelse, hvilket beskærer alle lag til den nye billedstørrelse.

Med Skalér, ændres billedlagenes størrelse med billedet. Altså øges virkelig indholdets størrelse når billedstørrelsen øges, og tilsvarende ved mindskning.

Under Billedpunktsdimensioner kan du indstille hvilken ny størrelse du ønsker at billedet skal have. Originalstørrelsen angives som reference. Hvis du markerer Begræns proportioner, bliver den nye bredde og højde altid indstillet til samme procentuelle værdi. Hvis du for eksempel har et billede som er 200 x 100 billedpunkter, og indstiller bredden til 20 billedpunkter, ændres højden automatisk til 10. Når dette afkrydsningsfelt ikke er markeret, kan du også ændre størrelse på billedet uden at beholde proportionerne.

Kombinationsfeltet Filter: kan bruges til at vælge en anden algoritme til at bestemme billedpunkternes farver i billedet hvis størrelse netop er ændret for dem som ikke svarer til et billedpunkt i det gamle billede (tilsvarende beregnet sted i det gamle billede var placeret mellem billedpunkter). B-spline bruger et 4 x 4 gitter og forårsager en markant udviskethed. Klokke er ganske hurtig, mens det giver et rimeligt jævnt billede. Felt er den hurtigste metode,, men det giver det mindst tiltalende resultat. Hermite beholder et ganske skarpt billede, mens det også udjævnes, og er rimeligt hurtigt. Lancros3 giver skarpe billeder, men er meget langsomt. Mitchell (standardværdi) er ikke særligt hurtigt, men giver ofte et godt mellemliggende resultat. Triangel eller bilineær bruger et 2 x 2 gitter af billedpunkter omkring det beregnede sted, hvilket giver relativt skarpe linjer.

### Dialogen Rotér billede

Dialogen Rotér billede Dialogen Rotér billede

Dialogen Rotér billede

Du kan rotere billedet med denne dialog. Den øverste del af dialogen viser resultatet af rotationen i form af ændringer i dimensioner (om nogen) og synlig tilbagemelding. Under Retning kan du vælge mellem at rotere med uret og mod uret. Under Vinkel kan du indstille rotationens værdi. 90, 180 og 270 grader kan vælges med de respektive tilvalgsknapper, mens andre værdier skal angives med nummerfeltet Egen.

### Dialogen Separér billede

Dialogen Separér billede Dialogen Separér billede

Dialogen Separér billede

Du kan separere (en del af) billedet med denne dialog. Hver farvekomponent (kanal) placeres i et separat lag eller et separat billede. Længst oppe i dialogen vises nuværende farvemodel. Derunder kan et antal tilvalg indstilles.

Under Kilde kan du vælge hvilken del af billedet som skal separeres. De to valgmuligheder er Nuværende lag, som (naturligvis) kun bruger laget som for øjeblikket er valgt, og sammenflet alle lag inden separering, som bruger hele billedet.

Under Uddata kan du vælge hvor resultatet af separeringen skal skrives: enten til et par lag, eller til et par billeder.

Under Alfatilvalg kan du vælge hvad som skal gøres med de valgte lags alfakanaler. Den kan kopieres til hver ny kanal, kasseres eller separeres for sig selv.

Tilsidst afgør de to valgmuligheder længst nede i dialogen om kilden skal skaleres ned til 8-bit farve (hvis den indeholder flere), og om uddata skal være i farver (det normale er at separere kanalerne til gråskalaværdier).

### Dialogen Skævvrid billede

Dialogen Skævvrid billede Dialogen Skævvrid billede

Dialogen Skævvrid billede

Denne dialogen lader dig skævvride billedet. Med skævvridning omformes billedets omgivende rektangel til et parallellogram. En billedrække og søjle beholder sit sted, den næste forskydes en vis afstand, den næste med samme afstand relativt til den tidligere, osv. Skævvridningsvinklerne i X- og Y-led kan indstilles med de to nummerfelter.

## Dialoger til at arbejde med lag

### Dialogen Konvertér lagtype

Dialogen Konvertér lagtype Dialogen Konvertér lagtype

Dialogen Konvertér lagtype

Denne dialog er nøjagtigt ligesom dialogen Konvertér billedtype, som konverterer et helt billede i stedet for et enkelt lag. Se beskrivelsen der for detaljer.

### Dialogen faldskygge

Dialogen faldskygge Dialogen faldskygge

Dialogen faldskygge

Du kan tilføje effekten af en faldskygge i nuværende lag med denne dialog. Vælg X- og Y-position (forskydning) for skyggen i forhold til originallaget med de to øverest nummerfelter. Nummerfeltet Udvisdkningsradius afgør radien hvor skyggen bliver udvisket (for at give en jævnere overgang ved skyggens kant). Hvis du vil have en bestemt farve for skyggen kan du vælge en med feltet Farve. Skyderen og nummerfeltet Ugennemsigtighed kan bruges til at gøre skyggen mere eller mindre gennemsigtig. Deaktivér Tillad størrelsesændring hvis du ikke ønsker at lagets størrelse skal ændres for at give det en skygge.

### Dialogen Histogram

Dialogen Histogram Dialogen Histogram

Dialogen Histogram

Denne dialog viser et histogram for det nuværende lag. Med indstillingen Metode: kan du vælge hvilken type af histogram at vise. Du kan ændre kanaler at vise med listefeltet Kanaler:, og skalaen det skal tegnes med radioknapperne Lineær og Logaritmisk. Under forhåndsvisningen er der knapper tilgængelige for at zoome ind og flytte sig i histogrammet. De er aktiverede for lag med 16-bit farverum.

### Dialogen Lagegenskaber

Dialogen Lagegenskaber Dialogen Lagegenskaber

Dialogen Lagegenskaber

Denne dialog er i alt væsentligt den samme som dialogen Nyt lag, med den forskel at du ikke længere kan ændre dets farverum eller profil. Disse egenskaber vises dog, for at holde informationen fuldstændig.

### Dialogen Lagstørrelse

Dialogen Lagstørrelse Dialogen Lagstørrelse

Dialogen Lagstørrelse

Denne dialog lader dig ændre størrelse på det nuværende lag.Under Billedpunktsdimensioner kan du indstille hvilken ny størrelse du ønsker at billedet skal have. Originalstørrelsen angives som reference. Hvis du markerer Begræns proportioner, bliver den nye bredde og højde altid indstillet til samme procentuelle værdi. Hvis du for eksempel har et billede som er 200 x 100 billedpunkter, og indstiller bredden til 20 billedpunkter, ændres højden automatisk til 10. Når dette afkrydsningsfelt ikke er markeret, kan du også ændre størrelse på billedet uden at beholde proportionen. Kombinationsfeltet Filter: kan bruges til at vælge en anden algoritme for at ændre størrelse på laget.

### Dialogen Nyt justeringslag

Dialogen Nyt justeringslag Dialogen Nyt justeringslag

Dialogen Nyt justeringslag

Du kan vælge type af justeringslag at tilføje til billedet i denne dialog. I listen til venstre kan du se tilgængelige justeringslag, hvert med en forhåndsvisning. Når du vælger et, ændres Forhåndsvisning så en rigtigt skaleret forhåndsvisning vises af hvordan justeringslagets resultat vil se ud.

Derefter kan du vælge enten at vise originalbilledet eller forhåndsvisningen af justeringslaget med radioknapperne under forhåndsvisningsvinduet. Knapperne ved siden af lader dig zoome ind, zoome ud og opdatere forhåndsvisningen. Afkrydsningsfeltet Automatisk opdatering afgør om forhåndsvisningsvinduet skal opdateres automatisk når du har lavet en ændring.

De forskellige tilvalg tilgængelige for filtret som bruges til at oprette justeringslaget vises længst nede i dialogen. Se afsnittet om filtre i dette kapitel for beskrivelser.

### Dialogen Nyt lag

Dialogen Nyt lag Dialogen Nyt lag

Dialogen Nyt lag

Du kan tilføje et nyt lag i billedet med denne dialog. Hvis du vil have et beskrivende navn på laget, kan du udfylde det med Navn: . Du kan vælge det ønskede farverum for det nye lag i listen Farverum:, og den specifikke farveprofil for farverummet med Profil:. Du kan forudindstille lagets ugennemsigtighed (du kan senere ændre det med skyderen i lagfeltet), og vælge den tilstand som laget skal sammenflettes med den endelige billede.

### Dialogen Rotér lag

Dialogen Rotér lag Dialogen Rotér lag

Dialogen Rotér lag

Denne dialog som ligner dialogen Rotér billede, lader dig rotere det nuværende lag Du kan vælge retning at rotere og hvor meget laget skal roteres.

### Dialogen Skævvrid lag

Dialogen Skævvrid lag Dialogen Skævvrid lag

Dialogen Skævvrid lag

Denne dialog virker på samme måde som dialogen Skævvrid billede, bortset fra at den arbejder med det nuværende lag i stedet for hele billedet.

## Dialoger for at arbejde med filtre

Alle filterdialoger består af en filterspecifik del til venstre, og en generisk del til højre. Den generiske del består af et forhåndsvisningsvindue, som du kan indstille med styreknapperne under det. Vælg Forhåndsvisning eller Original afhængig af om du ønsker at forhåndsvisningsvinduet skal vise en forhåndsvisning af filtereffekten eller originalbilledet. Du kan zoome ind eller zoome ud, og opdatere forhåndsvisningen med de tre knapper for neden til højre. Desuden afgør tilvalget Automatisk opdatering om forhåndsvisningsvinduet opdateres automatisk. Hvis du afmarkerer dette afkrydsningsfelt, skal du opdatere forhåndsvisningen selv.

### Dialogen Lysstyrke og kontrast

Dialogen Lysstyrke og kontrast Dialogen Lysstyrke og kontrast

Dialogen Lysstyrke og kontrast

Du kan indstille lysstyrke og kontrast i billedet med denne dialog.

Diagrammet med kurven har en histogramlignende baggrund som viser forekomsten af diverse lysstyrkeniveauer. Selve kurven (oprindelig en diagonal linje fra nederste venstre til øverste højre hjørne) afgør de nye lysstyrkeniveauer (på den lodrette akse) som billedpunkter med et bestemt oprindelig niveau (på den vandrette akse) skal afbildes til. Eksempelvis indstiller den oprindelige diagonale linje fra nederste venstre til øverste højre hjørne hvert billedpunkt ind til sin egen lysstyrkeværdi, hvilket betyder ingen ændring. En vandret linje betyder at alle billedpunkter får samme lysstyrke. Dette betyder minimal kontrast, hvor selve lysstyrken angives af højden hvor linjen er placeret.

Du kan klikke på et greb (en rød cirkel) for at markere den (et markeret greb angives af en udfyldt cirkel) og trække det omkring for at ændre kurvens form. Kurven tegnes glat ved grebet (altid kun fra venstre til højre). Hvis du klikker på kurven, tilføjes et greb på den position. Ved at klikke et andet sted på billedet tilføjes også et greb på dette punkt. Du kan trykke på Delete for at fjerne grebet som for øjeblikket er markeret.

### Dialogen Bumpkort

Dialogen Bumpkort Dialogen Bumpkort

Dialogen Bumpkort

Du kan bruge effekten bumpkort og indstille det ved at bruge denne dialog. Et lag bruges som bumpkort: det læses som et gråskalabillede og de grå værdier af dets billedpunkter bruges til at forvrænge det andet lag så en illusion af dybde skabes. Større grå værdier, dvs. hvidere, betyder en større højde, mindre værdier, dvs næsten sorte, betyder en mindre højde — eller en større dybde, højden kan være under havoverfladen. En lyskilde som skinner ovenfra på billedet som ligger på jorden simuleres, for at afgøre dybde og retning af skygger.

Det første tilvalg i denne dialog tilbyder dig at vælge Bumpkortlag.

Under Type kan du vælge hvilken slags bumpkort som skal bruges. Der er tre typer, Lineær (en normal brug af bumpkort), Sfærisk(fokuserer på ekstremværdier, dvs. skygger og lyse områder) og Sinusformet (som fokuserer på mellemtoner).

Derefter er der tre tilvalg for at ændre bumpkortet udover dets tilpasningsalgoritmen. Med Kompensér for formørkning nulstilles billedet til cirka dets oprindelige lysstyrke hvis brug af bumpkort ville gøre det mørkere. Tilvalget Invertér bumpkort laver et inverteret bumpkort (højt og lavt er byttet om). Med Flisebumpkort lægges en bumpkort som er mindre end laget det bruges på ud (gentagne gange), så det dækker hele laget.

Under Opsætning kan du angive bumpkortwts matematiske parametre. Først af alt Azimut (vinklen mellem lyskilden og X-Y planen), Højde (højden af den simulerede lyskilde ovenfor fladen i grader, hvor 0 grader er på jorden og 90 grader er lodret over billedet) og Dybde (den maksimale lodrette forvrængning).

Derefter er der X-position og Y-position hvormed du kan forskyde bumpkortets lag i forhold til resultatlaget, Vandniveau (dybden ses som neutral) og Dagslys som afgør den relative mængde dagslys (lys fra omgivelserne).

### Dialogen Farvejustering

Dialogen Farvejustering Dialogen Farvejustering

Dialogen Farvejustering

Denne dialog tillader dig at indstille farvejusteringsfiltret. Du kan bruge kurven (se afsnittet om Lysstyrke og kontrast for en beskrivelse af kurven) til at bestemme afbildningen fra gamle til nye farveniveauer separat for hver af kanalerne.

### Filtret Kubisme

Filtret Kubisme Filtret Kubisme

Filtret Kubisme

Denne dialog har to filterspecifikke tilvalg. Skyderen og nummerfeltet Flisestørrelse: afgør hvor store fliserne som billedet deles op i er, og indstillingen Flisemætning: indstiller flisernes farvemætning.

### Filtret Egen foldning

Filtret Egen foldning Filtret Egen foldning

Filtret Egen foldning

Du kan udføre en egen forvrængningseffekt i billedet med dette filter. De ni nummerfelter længst oppe til venstre bestemmer forvrængningen. Hvert billedpunkt tildeles en ny værdi baseret på disse værdier: billedpunkternes tidligere farveværdier og de otte omgivende billedpunkterne multipliceres hvert med værdierne i de respektive nummerfleter, resultaterne adderes, og slutresultatet er billedpunktets nye farveværdi. Inden det anvendes, kan slutresultatet multipliceres med en vis Faktor: eller en vis Position: kan tilføjes.

I eksemplets skærmaftryk tildeles hvert billedpunkt en ny værdi baseret på dets eget (1 i centrum), som lægges sammen med værdien af billedpunkterne opad til højre og direkte under den (hvert med faktoren 1, dvs den egentlige værdien, eftersom multiplikation med 1 ikke har nogen effekt), og som subtraheres med værdien af billedpunkterne nedad til højre og direkte over (adderet med faktoren -1, og altså subtraheret med faktoren 1).

### Dialogen Relief

Dialogen Relief Dialogen Relief

Dialogen Relief

Denne dialog indeholder kun et tilvalg, skyderen og nummerfeltet Dybde: som bestemmer dybde for reliefeffekten.

### Dialogen Filtergalleri

Dialogen Filtergalleri Dialogen Filtergalleri

Dialogen Filtergalleri

Denne dialog kan bruges til at få et hurtigt overblik over hvad diverse tilgængelige filtre gør. Filtrene bruges i rækkefølge for det nuværende billede, og resultaten gemmes i listefeltet til venstre som miniaturebilleder. Hvis du markerer et, bliver dets tilvalg tilgængelige i afsnittet Indstilling. Se beskrivelsen af de respektive filtre for detaljer.

### Dialogen Billedrestaurering

Dialogen Billedrestaurering Dialogen Billedrestaurering

Dialogen Billedrestaurering

Ved at bruge denne dialog kan du angive nøjagtigt hvordan billedrestaureringen skal udføres. Dette filter forsøger at øge billedets kvalitet, ved for eksempel at fjerne ridser. Diverse tilvalg er tilgængelige for at indstille dets opførsel.

(Desværre beskrives disse ikke endnu.)

### Filtret Oliemaleri

Filtret Oliemaleri Filtret Oliemaleri

Filtret Oliemaleri

Denne dialog kan indstille to parametre for det tilhørende filter. Indstillingen Penselstørrelse: afgør størrelsen af penslen som bruges til at simulere oliemalerieffekten, og indstillingen Udglat: angiver om forskellen i farve mellem penseldrag ved siden af hinanden kan være stor (lav glathed) eller skal være lille (høj glathed).

### Dialogen Billedpunkter

Dialogen Billedpunkter Dialogen Billedpunkter

Dialogen Billedpunkter

Du kan justere to indstillinger i denne dialog. Billedpunktsbredde: og Billedpunktshøjde: angiver bredde og højde for området som skal samles og dannes gennemsnit over, for at oprette et nyt, større billedpunkt.

### Filtret Regndråber

Filtret Regndråber Filtret Regndråber

Filtret Regndråber

Dette filter kan indstilles med indstillingerne Dråbestørrelse: (regndråbernes middeldiameter), Antal: (antal regndråbeeffekter som skal tilføjes på billedet) og Fiskeøjne: (procentuel andel af regndråber som skal gengives med fiskeøjneeffekt i stedet for almindelig enkel regndråbeeffekt).

### Dialogen Afrundede hjørner

Dialogen Afrundede hjørner Dialogen Afrundede hjørner

Dialogen Afrundede hjørner

Denne dialog har en indstilling: de afrundede hjørners radius.

## Diverse dialoger

### Dialogen Tilføj palet

Dialogen Tilføj palet Dialogen Tilføj palet

Dialogen Tilføj palet

Du kan tilføje en egen farvepalet til &krita; med denne dialog. Udfyld navnet på paletten i tekstfeltet længst oppe. Opret derefter paletten: brug knappen Tilføj ny farve... for at tilføje en farve til paletten og Fjern markeret farve for at fjerne farven som for øjeblikket er markeret. Klik på knappen Tilføj til fordefinerede paletter for at tilføje din nyoprettede palet til paletlisten, eller klik blot på O.k. når du er færdig.

### Dialogen Dokumentinformation

Dialogen Dokumentinformation Dialogen Dokumentinformation

Dialogen Dokumentinformation

Denne dialog er ligesom i andre &koffice;-programmer. Du kan indtaste diverse informationer om dokumentet, som vil blive gemt med dokumentet så du senere kan hente dem til gennemsyn eller redigering.

Under fanebladet Generelt kan du indtaste titel, emne og nøgleord samt et sammendrag. Længst nede i fanebladet vises noget statistisk information. Under fanebladet Forfatter kan du opbevare information om dig selv. Det tredje faneblad Brugerdefineret metadata, lader dig opbevare al anden information.