# Farverum

Dette kapitel giver information om hvad farverum er, hvilke farverum som &krita; tilbyder, og hvad du bør have i tankerne når du bruger dem.

## Introduktion til farverum

### Hvad er et farverum?

I korthed er et farverum en måde at repræsentere farver ved at angive et antal parametre. Man kan for eksempel vælge hvor meget rødt, grønt og blåt lys som behøves for farven som parametre, hvilket resulterer i det sædvanlige velkendte farverum RGB. Man kan anskueliggøre dette som et tredimensionalt rum, hvor hver af komponenterne rødt, grønt og blåt lys udgør en akse i farverummet.

For at være mere præcis, er et farverum en kombination af farvemodellen (som angiver hvilke akser som findes) og en afbildningsfunktion (som angiver hvilke værdier som svarer til hvilke farver).

Alle farver kan ikke repræsenteres i hvert farverum. Visse farverum definerer flere, eller anderledes, farver end andre. Mængden af farver som kan repræsenteres i et vist farverum kaldes toneomfanget. Eftersom toneomfang kan variere stort, er der ingen garanti for at billeder i et vist farverum kan konverteres til et andet farverum uden at behøve at skifte visse farver ud mod andre, selvom de er baseret på samme farvemodel.

## Tilgængelige farverum

&krita; tilbyder farverum baserede på farvemodellerne RGB, CMYK, Lab, LMS og GRAY. De beskrives i korthed i dette afsnit.

### Farvemodellerne RGB

Forkortelsen RGB står for Rød, Grøn, Blå, og farvemodellen med dette navn henviser til de tre lyskomponenter som afgives af skærme (fjernsyn, billedskærme, osv) til at oprette en bestemt farve.

Når en farve defineres med RGB-modellen, angives dens røde, grønne og blå komponenter. Hvis alle komponenter mangler (hver komponent udstråles med 0 procent intensitet, altså slet intet lys), er farven rent sort. Hvis alle komponenter er fuldstændigt tilstede (100 procent intensitet) er farven rent hvid. Hvis en komponent er tilstede med fuld intensitet og de øvrige to mangler, opnås tilsvarende rene farver.

Yderligere to eksempler: Hvis både rød og grøn udstråles med 100 procent og blå ikke udstråles, opnås rent gul. En farve med alle tre komponenter ens er en gråskygge.

Der er forskellige farverum som implementerer RGB-modellen. Det såkaldte RGB8 farverum repræsenterer hver farve med 8 bit pr komponent. Eftersom 8 bit tillader 256 enkelte værdier, er det totale antal farver som kan angives i dette farverum 256 * 256 * 256, eller omkring 16,7 millioner farver. Nogle forskellige RGB-farverum er tilgængelige i &krita;, for eksempel RGB32, som kan skelne 4,2 milliarder værdier pr komponent.

### Farvemodellen CMYK

CMYK er forkortelse for Cyan (tyrkis), Magenta, Yellow (gul), blacK (sort, selvom K officielt står for Key, er det meget almindeligere at bruge blacK). Denne farvemodel er baseret på blæk. En farve angives med mængden af blæk som behøves for at det skal virke som om en punkt har denne farve.

På grund af at CMYK-farver bruges af printere, mens RGB-farver er nyttige på billedskærme, vil man konvertere RGB-farver til CMYK-farver. Eftersom dette ikke altid kan gøres korrekt, kan udskrevne billeder vise sig at se meget anderledes ud.

### Farvemodellen Lab

Denne farvemodel bruger de tre parametre lysstyrke (L, 0 for sort og 100 for hvidt), dets position mellem rødt og grønt (a, negativt for grønt og positivt for rødt), og dets position mellem gult og blåt (b, negativt for blåt og positivt for gult).

### Farvemodellen LMS

Denne model er baseret på bidragene fra selve bølgelængderne af farven: L, M og S står for bølgelængderne Long (lang), Middle (mellem) og Short (kort).

### Farvemodellen GRAY

Farvemodellen GRAY repræsenterer blot farver som gråskygger.